વિભાકરે કાંડા ઘડિયાળમાં જોયું. અગિયાર વાગી ગયા હતા. બંગલાનો મુખ્ય દરવાજો સેટેલાઇટ રોડ પર હતો. આખો પ્લોટ આઠ હજાર વારનો હતો એટલે ગેટથી અંદર આવીને પોતાનું વાહન પાર્કિંગની જગ્યામાં મૂકીને અહીં સુધી આવવા માટે ખાસ્સું ચાલવું પડે. એ રસ્તા ઉપર નજર રાખીને વિભાકર પ્રતીક્ષા કરી રહ્યો હતો. ગારિયાધારથી વસંતમામા અને કમલેશમામા જલ્દી આવી જાય તો સારું. એણે મોબાઇલ કાઢીને વસંતમામાનો નંબર જોડ્યો. 'મામા, ક્યાં પહોંચ્યા?'